kalixlouiis/myanmar-wikipedia-corpus huggingface dataset:
ခရိုင်တရားရုံးများ စစ်တွေခရိုင်တရားရုံး ကျောက်ဖြူခရိုင်တရားရုံး သံတွဲခရိုင်တရားရုံး မောင်တောခရိုင်တရားရုံး မြောက်ဦးခရိုင်တရားရုံး မြို့နယ်တရားရုံးများ စစ်တွေမြို့နယ်တရားရုံး ပုဏ္ဏားကျွန်းမြို့နယ်တရားရုံး ပေါက်တောမြို့နယ်တရားရုံး ရသေ့တောင်မြို့နယ်တရားရုံး ကျောက်ဖြူမြို့နယ်တရားရုံး ရမ်းဗြဲမြို့နယ်တရားရုံး မာန်အောင်မြို့နယ်တရားရုံး အမ်းမြို့နယ်တရားရုံး သံတွဲမြို့နယ်တရားရုံး တောင်ကုတ်မြို့နယ်တရားရုံး ဂွမြို့နယ်တရားရုံး မောင်တောမြို့နယ်တရားရုံး ဘူးသီးတောင်မြို့နယ်တရားရုံး မြောက်ဦးမြို့နယ်တရားရုံး ကျောက်တော်မြို့နယ်တရားရုံး မင်းပြားမြို့နယ်တရားရုံး မြေပုံမြို့နယ်တရားရုံး တရားသူကြီးများ ၂၀၂၀ပြည့်နှစ်တွင် ပြည်နယ်တရားလွှတ်တော်၌ တရားသူကြီးချုပ်အပါအဝင် (၃)ဦးရှိသည်။
ကိုးကား ကဏ္ဍ:မြန်မာနိုင်ငံ၏ တရားစီရင်ရေး ကဏ္ဍ:ရခိုင်ပြည်နယ်။
ရှမ်းပြည်နယ်တရားလွှတ်တော် သည် ရှမ်းပြည်နယ်တွင် အမြင့်ဆုံးတရားရုံးဖြစ်သည်။
မြန်မာနိုင်ငံ၏ ဒုတိယအမြင့်ဆုံးအဆင့်ရှိ တရားရုံးဖြစ်ကာ ခရိုင်တရားရုံး (၁၀)ရုံး၊ကိုယ်ပိုင်အုပ်ချုပ်ခွင့်ရတိုင်းတရားရုံး (၁)ရုံး၊ ကိုယ်ပိုင်အုပ်ချုပ်ခွင့်ရဒေသတရားရုံး (၃)ရုံးနှင့် မြို့နယ်တရားရုံး (၅၀)ရုံးရှိသည်။
သမိုင်းကြောင်း ၂၀၁၁ခုနှစ် မတ်လ ၃၀ရက်နေ့မှစ၍ ၂၀၀၈ အခြေခံဥပဒေအရ ယခင် ရှမ်းပြည်နယ်တရားရုံးကို ရှမ်းပြည်နယ်တရားလွှတ်တော်အဖြစ် ပြောင်းလဲဖွဲ့စည်းခဲ့သည်။
၂၀၁၇ခုနှစ်တွင် လောက်ကိုင်ခရိုင်တရားရုံးအား ကိုးကန့်ကိုယ်ပိုင်အုပ်ချုပ်ခွင့်ရဒေသ တရားရုံးအဖြစ်လည်းကောင်း၊ပင်းတယနှင့် ရွာငံမြို့နယ်တရားရုံးများကို ဓနုကိုယ်ပိုင်အုပ်ချုပ်ခွင့်ရဒေသတရားရုံး လက်အောက်သို့လည်းကောင်း၊၂၀၁၈ခုနှစ်တွင် ဟိုပုံး၊ဆီဆိုင်နှင့် ပင်လောင်းမြို့နယ်တရားရုံးများကို ပအိုဝ်းကိုယ်ပိုင်အုပ်ချုပ်ခွင့်ရဒေသတရားရုံး လက်အောက်သို့လည်းကောင်း၊၂၀၁၉ခုနှစ်တွင် ဟိုပန်မြို့နယ်နှင့် မက်မန်းမြို့နယ်များကို ဝကိုယ်ပိုင်အုပ်ချုပ်ခွင့်ရတိုင်းတရားရုံး လက်အောက်သို့လည်းကောင်း ပြောင်းလဲဖွဲ့စည်းခဲ့သည်။
တည်နေရာ ရှမ်းပြည်နယ်တရားလွှတ်တော်သည် တောင်ကြီးမြို့တွင် တည်ရှိသည်။
ဖွဲ့စည်းပုံ ရှမ်းပြည်နယ်တရားလွှတ်တော်ကို ခရိုင်တရားရုံး (၁၀)ရုံး၊ကိုယ်ပိုင်အုပ်ချုပ်ခွင့်ရတိုင်းတရားရုံး (၁)ရုံး၊ ကိုယ်ပိုင်အုပ်ချုပ်ခွင့်ရဒေသတရားရုံး (၃)ရုံးနှင့် မြို့နယ်တရားရုံး (၅၀)ရုံးဖြင့် ဖွဲ့စည်းထားသည်။
ခရိုင်တရားရုံးများ တောင်ကြီးခရိုင်တရားရုံး လွိုင်လင်ခရိုင်တရားရုံး လင်းခေးခရိုင်တရားရုံး လားရှိုးခရိုင်တရားရုံး ကျောက်မဲခရိုင်တရားရုံး မူဆယ်ခရိုင်တရားရုံး တာချီလိတ်ခရိုင်တရားရုံး ကျိုင်းတုံခရိုင်တရားရုံး မိုင်းဆတ်ခရိုင်တရားရုံး မိုးမိတ်ခရိုင်တရားရုံး ကိုယ်ပိုင်အုပ်ချုပ်ခွင့်ရဒေသ/တိုင်း တရားရုံးများ ဝကိုယ်ပိုင်အုပ်ချုပ်ခွင့်ရတိုင်းတရားရုံး ပအိုဝ်းကိုယ်ပိုင်အုပ်ချုပ်ခွင့်ရဒေသတရားရုံး ဓနုကိုယ်ပိုင်အုပ်ချုပ်ခွင့်ရဒေသတရားရုံး ကိုးကန့်ကိုယ်ပိုင်အုပ်ချုပ်ခွင့်ရဒေသတရားရုံး မြို့နယ်တရားရုံးများ တောင်ကြီးမြို့နယ်တရားရုံး ဖယ်ခုံမြို့နယ်တရားရုံး ကလောမြို့နယ်တရားရုံး ရပ်စောက်မြို့နယ်တရားရုံး ညောင်ရွှေမြို့နယ်တရားရုံး လွိုင်လင်မြို့နယ်တရားရုံး နမ့်စန်မြို့နယ်တရားရုံး လဲချားမြို့နယ်တရားရုံး မိုင်းရှူးမြို့နယ်တရားရုံး မိုင်းကိုင်မြို့နယ်တရားရုံး ကျေးသီးမြို့နယ်တရားရုံး ကွန်ဟိန်းမြို့နယ်တရားရုံး လင်းခေးမြို့နယ်တရားရုံး မိုးနဲမြို့နယ်တရားရုံး မောက်မယ်မြို့နယ်တရားရုံး မိုင်းပန်မြို့နယ်တရားရုံး လားရှိုးမြို့နယ်တရားရုံး သန္နီမြို့နယ်တရားရုံး တန့်ယန်းမြို့နယ်တရားရုံး မိုင်းရယ်မြို့နယ်တရားရုံး ကွမ်းလုံမြို့နယ်တရားရုံး ကျောက်မဲမြို့နယ်တရားရုံး သီပေါမြို့နယ်တရားရုံး နောင်ချိုမြို့နယ်တရားရုံး နမ္မတူမြို့နယ်တရားရုံး နမ့်ဆန်မြို့နယ်တရားရုံး မန်တုံမြို့နယ်တရားရုံး မူဆယ်မြို့နယ်တရားရုံး နမ့်ခမ်းမြို့နယ်တရားရုံး ကွတ်ခိုင်မြို့နယ်တရားရုံး တာချီလိတ်မြို့နယ်တရားရုံး မိုင်းဖြတ်မြို့နယ်တရားရုံး မိုင်းယောင်းမြို့နယ်တရားရုံး ကျိုင်းတုံမြို့နယ်တရားရုံး မိုင်းခတ်မြို့နယ်တရားရုံး မိုင်းယန်းမြို့နယ်တရားရုံး မိုင်းပျဉ်းမြို့နယ်တရားရုံး မိုင်းဆတ်မြို့နယ်တရားရုံး မိုင်းတုံမြို့နယ်တရားရုံး မိုးမိတ်မြို့နယ်တရားရုံး မဘိမ်းမြို့နယ်တရားရုံး ဟိုပန်မြို့နယ်တရားရုံး မက်မန်းမြို့နယ်တရားရုံး ဟိုပုံးမြို့နယ်တရားရုံး ဆီဆိုင်မြို့နယ်တရားရုံး ပင်လောင်းမြို့နယ်တရားရုံး ပင်းတယမြို့နယ်တရားရုံး ရွာငံမြို့နယ်တရားရုံး လောက်ကိုင်မြို့နယ်တရားရုံး ကုန်းကြမ်းမြို့နယ်တရားရုံး တရားသူကြီးများ ၂၀၂၀ပြည့်နှစ်တွင် ပြည်နယ်တရားလွှတ်တော်၌ တရားသူကြီးချုပ်အပါအဝင် (၃)ဦးရှိသည်။
ကိုးကား ကဏ္ဍ:မြန်မာနိုင်ငံ၏ တရားစီရင်ရေး ကဏ္ဍ:ရှမ်းပြည်နယ်။
စစ်ကိုင်းတိုင်းဒေသကြီးတရားလွှတ်တော် သည် စစ်ကိုင်းတိုင်းဒေသကြီးတွင် အမြင့်ဆုံးတရားရုံးဖြစ်သည်။
မြန်မာနိုင်ငံ၏ ဒုတိယအမြင့်ဆုံးအဆင့်ရှိ တရားရုံးဖြစ်ကာ ခရိုင်တရားရုံး (၁၀)ရုံး၊ကိုယ်ပိုင်အုပ်ချုပ်ခွင့်ရဒေသတရားရုံး (၁)ရုံးနှင့် မြို့နယ်တရားရုံး (၃၇)ရုံးရှိသည်။
သမိုင်းကြောင်း ၂၀၁၁ခုနှစ် မတ်လ ၃၀ရက်နေ့မှစ၍ ၂၀၀၈ အခြေခံဥပဒေအရ ယခင် စစ်ကိုင်းတိုင်းဒေသကြီးတရားရုံးကို စစ်ကိုင်းတိုင်းဒေသကြီးတရားလွှတ်တော်အဖြစ် ပြောင်းလဲဖွဲ့စည်းခဲ့သည်။
တည်နေရာ စစ်ကိုင်းတိုင်းဒေသကြီးတရားလွှတ်တော်သည် မုံရွာမြို့တွင် တည်ရှိသည်။
ယခင်က တိုင်းတရားလွှတ်တော်သည် စစ်ကိုင်းမြို့ပိုးတန်းရပ်ကွက်တွင် တည်ရှိခဲ့သည်။
မုံရွာမြို့ကို စစ်ကိုင်းတိုင်း၏ မြို့တော်အဖြစ် သတ်မှတ်ပြီးနောက် ၂၀၀၄ခုနှစ်တွင် မုံရွာမြို့ရှိ ယခုနေရာသို့ ပြောင်းရွှေ့ခဲ့သည်။
တရားလွှတ်တော်တရားသူကြီးချုပ်များ (၂၀၁၁ မှ လက်ရှိ) ဦးစန်းကို (၃၀-၃-၂၀၁၁ မှ ၁၄-၁၁-၂၀၁၄) ဦးဝင်းမြင့် (၉ -၁၂-၂၀၁၄ မှ ၄-၇-၂၀၁၉) ဦးမျိုးမောင် (၂၃-၇-၂၀၁၉ မှ ၅-၂-၂၀၂၁) ဦးဖြိုးဖြိုး (၈-၂-၂၀၂၁ မှ ၆-၇-၂၀၂၁) ဦးဇော်ထူး (၁၅-၇-၂၀၂၁ မှ လက်ရှိ) ဖွဲ့စည်းပုံ စစ်ကိုင်းတိုင်းဒေသကြီးတရားလွှတ်တော်ကို ခရိုင်တရားရုံး (၁၀)ရုံး၊ကိုယ်ပိုင်အုပ်ချုပ်ခွင့်ရဒေသတရားရုံး (၁)ရုံးနှင့် မြို့နယ်တရားရုံး (၃၇)ရုံးဖြင့် ဖွဲ့စည်းထားသည်။
ခရိုင်တရားရုံးများ စစ်ကိုင်းခရိုင်တရားရုံး မုံရွာရိုင်တရားရုံး ယင်းမာပင်ခရိုင်တရားရုံး ရွှေဘိုခရိုင်တရားရုံး ကန့်ဘလူခရိုင်တရားရုံး ကယာခရိုင်တရားရုံး ကလေးခရိုင်တရားရုံး တမူးခရိုင်တရားရုံး မော်လိုက်ခရိုင်တရားရုံး ခန္တီးခရိုင်တရားရုံး ကိုယ်ပိုင်အုပ်ချုပ်ခွင့်ရဒေသတရားရုံးများ နာဂကိုယ်ပိုင်အုပ်ချုပ်ခွင့်ရဒေသတရားရုံး မြို့နယ်တရားရုံးများ စစ်ကိုင်းမြို့နယ်တရားရုံး မြင်းမူမြို့နယ်တရားရုံး မြောင်မြို့နယ်တရားရုံး မုံရွာမြို့နယ်တရားရုံး ချောင်းဦးမြို့နယ်တရားရုံး ဘုတလင်မြို့နယ်တရားရုံး အရာတော်မြို့နယ်တရားရုံး ယင်းမာပင်မြို့နယ်တရားရုံး ကနီမြို့နယ်တရားရုံး ပုလဲမြို့နယ်တရားရုံး ဆားလင်းကြီးမြို့နယ်တရားရုံး ရွှေဘိုမြို့နယ်တရားရုံး ဝက်လက်မြို့နယ်တရားရုံး ခင်ဦးမြို့နယ်တရားရုံး ရေဦးမြို့နယ်တရားရုံး ဒီပဲယင်းမြို့နယ်တရားရုံး တန့်ဆည်မြို့နယ်တရားရုံး ကန့်ဘလူမြို့နယ်တရားရုံး ကျွန်းလှမြို့နယ်တရားရုံး ကသာမြို့နယ်တရားရုံး ကောလင်းမြို့နယ်တရားရုံး ဝန်းသိုမြို့နယ်တရားရုံး အင်းတော်မြို့နယ်တရားရုံး ဗန်းမောက်မြို့နယ်တရားရုံး ပင်လည်ဘူးမြို့နယ်တရားရုံး ထီးချိုင့်မြို့နယ်တရားရုံး ကလေးမြို့နယ်တရားရုံး ကလေးဝမြို့နယ်တရားရုံး မင်းကင်းမြို့နယ်တရားရုံး တမူးမြို့နယ်တရားရုံး မော်လိုက်မြို့နယ်တရားရုံး ဖောင်းပြင်မြို့နယ်တရားရုံး ခန္တီးမြို့နယ်တရားရုံး ဟုမ္မလင်းမြို့နယ်တရားရုံး လဟယ်မြို့နယ်တရားရုံး လေရှီးမြို့နယ်တရားရုံး နန်းယွန်းမြို့နယ်တရားရုံး တရားသူကြီးများ ၂၀၂၀ပြည့်နှစ်တွင် တိုင်းဒေသကြီးတရားလွှတ်တော်၌ တရားသူကြီးချုပ်အပါအဝင် (၃)ဦးရှိသည်။
တိုင်းဒေသကြီးတရားလွှတ်တော်အောက်တွင် တရားသူကြီးချုပ်ရုံးနှင့် တိုင်းဒေသကြီးတရားရေးဦးစီးမှူးရုံးတို့ရှိသည်။
ကိုးကား ကဏ္ဍ:မြန်မာနိုင်ငံ၏ တရားစီရင်ရေး ကဏ္ဍ:စစ်ကိုင်းတိုင်းဒေသကြီး။
မကွေးတိုင်းဒေသကြီးတရားလွှတ်တော် သည် မကွေးတိုင်းဒေသကြီးတွင် အမြင့်ဆုံးတရားရုံးဖြစ်သည်။
မြန်မာနိုင်ငံ၏ ဒုတိယအမြင့်ဆုံးအဆင့်ရှိ တရားရုံးဖြစ်ကာ ခရိုင်တရားရုံး (၅)ရုံးနှင့် မြို့နယ်တရားရုံး (၂၅)ရုံးရှိသည်။
သမိုင်းကြောင်း ၂၀၁၁ခုနှစ် မတ်လ ၃၀ရက်နေ့မှစ၍ ၂၀၀၈ အခြေခံဥပဒေအရ ယခင် မကွေးတိုင်းဒေသကြီးတရားရုံးကို မကွေးတိုင်းဒေသကြီးတရားလွှတ်တော်အဖြစ် ပြောင်းလဲဖွဲ့စည်းခဲ့သည်။
တည်နေရာ မကွေးတိုင်းဒေသကြီးတရားလွှတ်တော်သည် မကွေးမြို့တွင် တည်ရှိသည်။
တရားလွှတ်တော်တရားသူကြီးချုပ်များ(၂၀၁၁မှလက်ရှိ) ဦးစိန်ထွန်း(၃၀-၃-၂၀၁၁ မှ ၁၅-၆-၂၀၂၃) ဦးမြင့်သိန်း(၁၆-၆-၂၀၂၃ မှ ၁၀-၁၀-၂၀၂၃) ဒေါ်မိမိမော် (၁၀-၁၀-၂၀၂၃ မှ လက်ရှိ) ဖွဲ့စည်းပုံ မကွေးတိုင်းဒေသကြီးတရားလွှတ်တော်ကို ခရိုင်တရားရုံး (၅)ရုံးနှင့် မြို့နယ်တရားရုံး (၂၅)ရုံးဖြင့် ဖွဲ့စည်းထားသည်။
ခရိုင်တရားရုံးများ မကွေးခရိုင်တရားရုံး ပခုက္ကူခရိုင်တရားရုံး သရက်ခရိုင်တရားရုံး မင်းဘူးခရိုင်တရားရုံး ဂန့်ဂေါခရိုင်တရားရုံး မြို့နယ်တရားရုံးများ မကွေးမြို့နယ်တရားရုံး ရေနံချောင်းမြို့နယ်တရားရုံး ချောက်မြို့နယ်တရားရုံး တောင်တွင်းကြီးမြို့နယ်တရားရုံး နတ်မောက်မြို့နယ်တရားရုံး မြို့သစ်မြို့နယ်တရားရုံး ပခုက္ကူမြို့နယ်တရားရုံး ရေစကြိုမြို့နယ်တရားရုံး မြိုင်မြို့နယ်တရားရုံး ပေါက်မြို့နယ်တရားရုံး ဆိပ်ဖြူမို့နယ်တရားရုံး သရက်မြို့နယ်တရားရုံး အောင်လံမြို့နယ်တရားရုံး မင်းလှမြို့နယ်တရားရုံး မင်းတုန်းမြို့နယ်တရားရုံး ဆင်ပေါင်ဝဲမြို့နယ်တရားရုံး ကံမမြို့နယ်တရားရုံး မင်းဘူးမြို့နယ်တရားရုံး ပွင့်ဖြူမြို့နယ်တရားရုံး စလင်းမြို့နယ်တရားရုံး ငဖဲမြို့နယ်တရားရုံး စေတုတ္တရာမြို့နယ်တရားရုံး ဂန့်ဂေါမြို့နယ်တရားရုံး ထီးလင်းမြို့နယ်တရားရုံး ဆောမြို့နယ်တရားရုံး တရားသူကြီးများ ၂၀၂၀ပြည့်နှစ်တွင် တိုင်းဒေသကြီးတရားလွှတ်တော်၌ တရားသူကြီးချုပ်အပါအဝင် (၃)ဦးရှိသည်။
ကိုးကား ကဏ္ဍ:မြန်မာနိုင်ငံ၏ တရားစီရင်ရေး ကဏ္ဍ:မကွေးတိုင်းဒေသကြီး။
ပဲခူးတိုင်းဒေသကြီးတရားလွှတ်တော် သည် ပဲခူးတိုင်းဒေသကြီးတွင် အမြင့်ဆုံးတရားရုံးဖြစ်သည်။
မြန်မာနိုင်ငံ၏ ဒုတိယအမြင့်ဆုံးအဆင့်ရှိ တရားရုံးဖြစ်ကာ ခရိုင်တရားရုံး (၄)ရုံးနှင့် မြို့နယ်တရားရုံး (၂၈)ရုံးရှိသည်။
သမိုင်းကြောင်း ၂၀၁၁ခုနှစ် မတ်လ ၃၀ရက်နေ့မှစ၍ ၂၀၀၈ အခြေခံဥပဒေအရ ယခင် ပဲခူးတိုင်းဒေသကြီးတရားရုံးကို ပဲခူးတိုင်းဒေသကြီးတရားလွှတ်တော်အဖြစ် ပြောင်းလဲဖွဲ့စည်းခဲ့သည်။
ထိုစဉ်က တရားသူကြီးချုပ် (၁)ဦး၊ တရားသူကြီး(၃)ဦး စုစုပေါင်း (၄)ဦးဖြင့် ဖွဲ့စည်းခဲ့သည်။
တည်နေရာ ပဲခူးတိုင်းဒေသကြီးတရားလွှတ်တော်သည် ပဲခူးမြို့တွင် တည်ရှိသည်။
တရားသူကြီးများ ၂၀၂၀ပြည့်နှစ်တွင် တိုင်းဒေသကြီးတရားလွှတ်တော်၌ တရားသူကြီးချုပ်အပါအဝင် (၄)ဦးရှိသည်။
တရားလွှတ်တော်တရားသူကြီးချုပ်များ(၂၀၁၁-လက်ရှိ) ဦးမောင်မောင်ရွှေ(၃၀-၃-၂၀၁၁ မှ ၁၃-၁၀-၂၀၁၉ ) ဦးမောင်မောင်အေး(၃၁-၁၀-၂၀၁၉ မှ ၁၀-၆-၂၀၂၁) ဒေါ် လွင်လွင်အေးကျော် (၁၀-၆-၂၀၂၁ မှ လက်ရှိ) ဖွဲ့စည်းပုံ ပဲခူးတိုင်းဒေသကြီးတရားလွှတ်တော်ကို ခရိုင်တရားရုံး (၄)ရုံးနှင့် မြို့နယ်တရားရုံး (၂၈)ရုံးဖြင့် ဖွဲ့စည်းထားသည်။
ခရိုင်တရားရုံးများ ပဲခူးခရိုင်တရားရုံး တောင်ငူခရိုင်တရားရုံး သာယာဝတီခရိုင်တရားရုံး ပြည်ခရိုင်တရားရုံး မြို့နယ်တရားရုံးများ ပဲခူးမြို့နယ်တရားရုံး သနပ်ပင်မြို့နယ်တရားရုံး ကဝမြို့နယ်တရားရုံး ဝေါမြို့နယ်တရားရုံး ဒိုက်ဦးမြို့နယ်တရားရုံး ညောင်လေးပင်မြို့နယ်တရားရုံး ကျောက်တံခါးမြို့နယ်တရားရုံး ရွှေကျင်မြို့နယ်တရားရုံး တောင်ငူမြို့နယ်တရားရုံး ရေတာရှည်မို့နယ်တရားရုံး အုတ်တွင်းမြို့နယ်တရားရုံး ဖြူးမြို့နယ်တရားရုံး ထန်းတပင်မြို့နယ်တရားရုံး ကျောက်ကြီးမြို့နယ်တရားရုံး သာယာဝတီမြို့နယ်တရားရုံး လက်ပံတန်းမြို့နယ်တရားရုံး မင်းလှမြို့နယ်တရားရုံး မိုးညိုမြို့နယ်တရားရုံး အုတ်ဖိုမြို့နယ်တရားရုံး ကြို့ပင်ကောက်မြို့နယ်တရားရုံး ဇီးကုန်းမြို့နယ်တရားရုံး နတ်တလင်းမြို့နယ်တရားရုံး ပြည်မြို့နယ်တရားရုံး ပန်းတောင်းမြို့နယ်တရားရုံး ပေါက်ခေါင်းမြို့နယ်တရားရုံး ရွှေတောင်မြို့နယ်တရားရုံး ပေါင်းတည်မြို့နယ်တရားရုံး သဲကုန်းမြို့နယ်တရားရုံး ကိုးကား ကဏ္ဍ:မြန်မာနိုင်ငံ၏ တရားစီရင်ရေး ကဏ္ဍ:ပဲခူးတိုင်းဒေသကြီး။
ဧရာဝတီတိုင်းဒေသကြီးတရားလွှတ်တော် သည် ဧရာဝတီတိုင်းဒေသကြီးတွင် အမြင့်ဆုံးတရားရုံးဖြစ်သည်။
မြန်မာနိုင်ငံ၏ ဒုတိယအမြင့်ဆုံးအဆင့်ရှိ တရားရုံးဖြစ်ကာ ခရိုင်တရားရုံး (၆)ရုံးနှင့် မြို့နယ်တရားရုံး (၂၆)ရုံးရှိသည်။
သမိုင်းကြောင်း ၂၀၁၁ခုနှစ် မတ်လ ၃၀ရက်နေ့မှစ၍ ၂၀၀၈ အခြေခံဥပဒေအရ ယခင် ဧရာဝတီတိုင်းဒေသကြီးတရားရုံးကို ဧရာဝတီတိုင်းဒေသကြီးတရားလွှတ်တော်အဖြစ် ပြောင်းလဲဖွဲ့စည်းခဲ့သည်။
တည်နေရာ ဧရာဝတီတိုင်းဒေသကြီးတရားလွှတ်တော်သည် ပုသိမ်မြို့တွင် တည်ရှိသည်။
တရားလွှတ်တော်တရားသူကြီးချုပ်များ(၂၀၁၁ မှ လက်ရှိ) ဦးမြင့်သိန်း(၃၀-၃-၂၀၁၁ မှ ၁၆-၈-၂၀၁၂ ) ဦးသိန်းထွန်း(၁၇-၈-၂၀၁၂ မှ ၃-၁၁-၂၀၂၀) ဦးမျိုးညွှန့် (၃-၁၂-၂၀၂၀ မှ ၁၂-၁-၂၀၂၂) ဦးဝင်းမြင့် (၁၁-၁-၂၀၂၂ မှ ၇-၁၀-၂၀၂၅) ဒေါ်မိုးမိုးအေး (၈ -၁၀-၂၀၂၅ မှ လက်ရှိ) ဖွဲ့စည်းပုံ ဧရာဝတီတိုင်းဒေသကြီးတရားလွှတ်တော်ကို ခရိုင်တရားရုံး (၆)ရုံးနှင့် မြို့နယ်တရားရုံး (၂၆)ရုံးဖြင့် ဖွဲ့စည်းထားသည်။
ခရိုင်တရားရုံးများ ပုသိမ်ခရိုင်တရားရုံး ဟင်္သာတခရိုင်တရားရုံး မြောင်းမြခရိုင်တရားရုံး လပွတ္တာခရိုင်တရားရုံး မအူပင်ခရိုင်တရားရုံး ဖျာပုံခရိုင်တရားရုံး မြို့နယ်တရားရုံးများ ပုသိမ်မြို့နယ်တရားရုံး ဟင်္သာတမြို့နယ်တရားရုံး ရေကြည်မြို့နယ်တရားရုံး ကျုံပျော်မြို့နယ်တရားရုံး မြန်အောင်မြို့နယ်တရားရုံး အင်္ဂပူမြို့နယ်တရားရုံး မြောင်းမြမြို့နယ်တရားရုံး ဝါးခယ်မမြို့နယ်တရားရုံး လပွတ္တာမြို့နယ်တရားရုံး မအူပင်မြို့နယ်တရားရုံး ဖျာပုံမြို့နယ်တရားရုံး ဘိုကလေးမြို့နယ်တရားရုံး ကန်ကြီးထောင့်မြို့နယ်တရားရုံး ကျောင်းကုန်းမြို့နယ်တရားရုံး သာပေါင်းမြို့နယ်တရားရုံး ငပုတောမြို့နယ်တရားရုံး ကြံခင်းမြို့နယ်တရားရုံး ဇလွန်မြို့နယ်တရားရုံး အိမ်မဲမြို့နယ်တရားရုံး မော်လမြိုင်ကျွန်းမြို့နယ်တရားရုံး ဓနုဖြူမြို့နယ်တရားရုံး ညောင်တုန်းမြို့နယ်တရားရုံး ပန်းတနော်မြို့နယ်တရားရုံး ကျိုက်လတ်မြို့နယ်တရားရုံး ဒေးဒရဲမြို့နယ်တရားရုံး လေးမျက်နှာမြို့နယ်တရားရုံး တရားသူကြီးများ ၂၀၂၀ပြည့်နှစ်တွင် တိုင်းဒေသကြီးတရားလွှတ်တော်၌ တရားသူကြီးချုပ်အပါအဝင် (၄)ဦးရှိသည်။
ကိုးကား ကဏ္ဍ:မြန်မာနိုင်ငံ၏ တရားစီရင်ရေး ကဏ္ဍ:ဧရာဝတီတိုင်းဒေသကြီး။
တနင်္သာရီတိုင်းဒေသကြီးတရားလွှတ်တော် သည် တနင်္သာရီတိုင်းဒေသကြီးတွင် အမြင့်ဆုံးတရားရုံးဖြစ်သည်။
မြန်မာနိုင်ငံ၏ ဒုတိယအမြင့်ဆုံးအဆင့်ရှိ တရားရုံးဖြစ်ကာ ခရိုင်တရားရုံး (၃)ရုံးနှင့် မြို့နယ်တရားရုံး (၁၀)ရုံးရှိသည်။
သမိုင်းကြောင်း ၂၀၁၁ခုနှစ် မတ်လ ၃၀ရက်နေ့မှစ၍ ၂၀၀၈ အခြေခံဥပဒေအရ ယခင် တနင်္သာရီတိုင်းဒေသကြီးတရားရုံးကို တနင်္သာရီတိုင်းဒေသကြီးတရားလွှတ်တော်အဖြစ် ပြောင်းလဲဖွဲ့စည်းခဲ့သည်။
တည်နေရာ တနင်္သာရီတိုင်းဒေသကြီးတရားလွှတ်တော်သည် ထားဝယ်မြို့တွင် တည်ရှိသည်။
ဖွဲ့စည်းပုံ တနင်္သာရီတိုင်းဒေသကြီးတရားလွှတ်တော်ကို ခရိုင်တရားရုံး (၃)ရုံးနှင့် မြို့နယ်တရားရုံး (၁၀)ရုံးဖြင့် ဖွဲ့စည်းထားသည်။
ခရိုင်တရားရုံးများ ထားဝယ်ခရိုင်တရားရုံး မြတ်ခရိုင်တရားရုံး ကော့သောင်းခရိုင်တရားရုံး မြို့နယ်တရားရုံးများ ထားဝယ်မြို့နယ်တရားရုံး လောင်းလုံမြို့နယ်တရားရုံး သရက်ချောင်းမြို့နယ်တရားရုံး ရေဖြူမြို့နယ်တရားရုံး မြိတ်မြို့နယ်တရားရုံး ကျွန်းစုမြို့နယ်တရားရုံး ပုလောမြို့နယ်တရားရုံး တနင်္သာရီမြို့နယ်တရားရုံး ကော့သောင်းမြို့နယ်တရားရုံး ဘုတ်ပြင်းမြို့နယ်တရားရုံး တရားသူကြီးများ ၂၀၂၀ပြည့်နှစ်တွင် တိုင်းဒေသကြီးတရားလွှတ်တော်၌ တရားသူကြီးချုပ်အပါအဝင် (၃)ဦးရှိသည်။
ကိုးကား ကဏ္ဍ:မြန်မာနိုင်ငံ၏ တရားစီရင်ရေး ကဏ္ဍ:တနင်္သာရီတိုင်းဒေသကြီး။
ဆူးခြို့သည် သကြားပင် ဖြစ်လေသည်။
မိုနိုဆချရိုတ်ခေါ် သကြားရင်းဖြစ်သော ဂလူးကို့နှင့် ဖရူးတို့တို့ကို တွဲဆက်ရာ ဒိုင်ဆချရိုက်ခေါ် ဆူးခြို့ဖြစ်လာသည်။
အပင်တို့က သဘာဝအတိုင်း ထုတ်ပြီး ၎င်းတို့ကို ကြိတ်ခဲသန့်စင်ကာ သကြားမှုန့်လုပ်သည်။
ဓာတ်တွဲပုံသေနည်းမှာ C12H22O11 ဖြစ်သည်။
လူတို့စားရန် ဆူးခြို့ကို သကြား သို့တည်းမဟုတ် ကန်စွန်းဥမှာ ကြိတ်ခွဲထုတ်လုပ်သည်။
ကြံမှထုတ်လျှင် ကြံစိုက်သောနေရာများ၌ ကြံကြိတ်စက်ထားကာ သကြားကြမ်းရအောင်ထုတ်ပြီး အချောကြိတ်စက်ဆီသို့ ထပ်ပို့ရသည်။
ကန်စွန်းဥမှထုတ်လျှင် တခါတည်းပင် အချောမှုန့်ရအောင် ထုတ်လေသည်။
သကြားသန့်သော လုပ်ငန်းစဉ်မှာ သကာရည်မဖြစ်မီ အနည်စစ်ပြီး ကာဘွန်ပေါ်ဖြတ်စေကာ အရောင်ကျန်များကို ဖယ်သည်။
၎င်းနောက် သကာရည်ကို လေထုတ်ကန်၌ ကြို၍ အခဲဖြစ်အောင်ပြုကာ အနံ့ကင်း အရောင်ကြည်သော ချိုမြမြသကြားကို ဖန်တီးလေသည်။
ချက်နည်းပြုတ်နည်းမုံ့လုပ်နည်းတို့၌ အဓိကပါဝင်ပစ္စည်းအဖြစ်သည်။
၂၀၁၇ ခု၌ ကမ္ဘာအနှံ့တွင် သကြား တန်ပေါင်း ၁၈၅ သန်း ထုတ်ခဲ့သည်။
သွားအနေဖြင့်မူ သကြားမှာ ရန်သူဖြစ်သည်။
စထြပ်တိုကော့ကပ်မြူတန်ခေါ် ဘတ္တရီးယားတမျိုးသည် သကြားကို ပိုလီဆချရိုတ်ခေါ် သကာစေးဖြစ်အောင်လုပ်ကာ သွား၌ကပ်စေသည်။
၎င်းကြောင့် သွားပိုးစားသည်ဟူ၍ ဖြစ်လာသည်။
ဆူးခြို့မှာ ၎င်းဘတ္တီးရီးယားတို့ ပိုလီဆချရိတ်ဖြစ်အောင်လုပ်နိုင်အောင် တမျိုးတည်းသောအရာ ဖြစ်သည်။
ရင်းမြစ် ဆူးခြို့သည် အပင်အများစုတွင် ရှိပြီး အမြစ်၊ အသီးနှင့် ဝတ်ရည်တို့တွင် အတွေ့ရများသည်။
ဖိုတိုဆင်းသစစ်ခေါ် နေရောင်ဖြင့်အစာချက်ကာ စွမ်းအင်ကို ဤနေရာများ၌ သိမ်းထားခြင်းဖြစ်သည်။
နို့တိုက်သတ္တဝါ၊ ငှက်၊ ဆစ်များကောင်နှင့် ဘတ္တီးရီးယားတို့က အပင်တို့မှ ဆူးခြို့ကို ဖြတ်စားလျက်စားလုပ်ကြသည်။
အုံလုပ်ပျားတို့မှာမူ ဆူးခြို့ကိုစားသော်လည်း ၎င်းတို့ပြန်ထုတ်သော ပျားရည်မှာ ဆူးခြို့ပမာဏများသော ဖရက်တို့နှင့် ဂလူးကို့တို့ပင် ဖြစ်လေသည်။
အသီးများရင့်သော် ဆူးခြို့ပါဝင်နှုန်း အလွန်မြင့်သည်။
သို့သော် အချို့အသီးတို့မှာ ဆူးခြို့ လုံးဝမရှိတော့သည်ကိုလည်း တွေ့ရသည်။
နမူနာဆိုသော် စပျစ် ချယ်ရီ အပြာခြုံသီး အနက်ခြုံသီး သဖန်းသီး သလဲသီး ခရမ်းချဉ်သီး ထောပတ်သီး ရှောက်သီး သမ္ဘုရာသီးတို့ကို ပြရပေမည်။
ဆူးခြို့မှာ သဘာဝအတိုင်းဖြစ်သော သကြားပင်ဖြစ်သည်။
သို့သော် စက်မှုပညာတိုးတက်လာသည်နှင့်အမျှ ပြုပြင်ထုတ်လုပ်သောအစာတိုင်း၌ ပါဝင်လာလေသည်။
ထုတ်လုပ်ခြင်း သကြားထုတ်ခြင်းမှာ အလွန်သက်တမ်းရှည်လေပြီ။
အချို့ပညာရှင်တို့က အေဒီ ၃၅၀ ခုဝန်းကျင် ဂုပ္ပတမင်းဆက်၌ ဣန္ဒိယသားတို့က သကြားခဲဖြစ်အောင်လုပ်နိုင်ခဲ့ကြောင်း သိထားသည်။
အချို့ကမူ ဘီစီ ၈ ရာစုခန့်က တရုပ်ရှေးဟောင်းစာကို ညွှန်းလေသည်။
၎င်း၌ ကြံကို စားသုံးခြင်းအား ဖော်ပြထားပြီး ၎င်းအသိပညာကို ဣန္ဒိယမှရကြောင်း ဆိုသည်။
ထပ်တွေ့သောအချက်မှာ ဘီစီ ၅၀၀ ဝန်းကျင်တွင် ဣန္ဒိယသားတို့ သကာရည်လုပ်ကာ လင်ပန်းတွင်ထည့်၍ သကြားခဲဖန်တီးရောင်းချကြောင်း ဖြစ်သည်။
ဣန္ဒိယဝေါဟာရအရ ထိုသည်ကို ခန္ဒ (खण्ड) ခေါ်သည်။
အနောက်တိုင်းအခေါ် ကန်ဒီ (candy) ဟူသော သကြားလုံး၏ ဝေါဟာရအစပင် ဖြစ်လေသည်။
အလက်ဇန္ဒားတပ်ကြီးသည် လက်အောက်တပ်တို့ အရှေ့ဘက်ထပ်သွားရန်ငြင်းကြသည်နောက် ဣန္ဒုမြစ်ကမ်း၌ ရပ်ကြသည်။
ထိုအခါ ဣန္ဒိယတိုက်ငယ်မှလူတို့သည် ကြံစိုက်ကာ ဆားကဲ့သို့ ခပ်ဖြူဖြူအမှုန့်များလုပ်ကြောင်း တွေ့လေသည်။
ဒေသအခေါ် သကာ (साखर) ခေါ်ပြီး ရောမသားတို့က ဆချရွန် (ζακχαρον) ခေါ်လေသည်။
ဂရိတို့က ဇချရီ (ζάχαρη) ဟု အမည်ပေးသည်။
အပြန်ခရီး၌ ဂရိစစ်သည်တို့က ပျားရည်ချောင်းကို သယ်လာကြလေသည်။
သို့သော် ကြံစိုက်ခြင်းမှာ နောက်ထောင်စုနှစ်မရောက်ခင်အထိ တွင်တွင်ကျယ်ကျယ်မဖြစ်ခဲ့ပေ။
သကြားမှာ ရှားပါးကုန်ဖြစ်သဖြင့် ဣန္ဒိယမှာသကြားကို ကုန်သွယ်သူတို့ အလွန်စီးပွားဖြစ်သည်။
ဗင်းနစ်မြို့ ကောင်းစားချိန်မှာ ဥရောပအား သကြားပို့သော အဓိကဆုံရပ်ဖြစ်ချိန်၌ ဖြစ်လေသည်။
အာရပ်တို့က စစ္စလီနှင့် စပိန်တို့၌ သကြားကို စထုတ်ကြသည်။
ဥရောပ၌ ပျားရည်အစားထိုး အချိုခတ်ပစ္စည်းအဖြစ် အာရပ်တို့နှင့်အပြိုင် ခရူးဆိတ်တပ်သားတို့က ထုတ်လေသည်။
၁၅၀၆ ခု၌ အနောက်အင်းတိုင်၌ စပိန်တို့က ကြံစိုက်စေသည်။
ကျူးဘား၌ စစိုက်သည်မှာ ၁၅၂၃ ခုက ဖြစ်သည်။
၁၅၃၂ ခု၌ ပေါ်တူဂီတို့က ဘရာဇီး၌ စစိုက်သည်။
၁၈ ရာစုမတိုင်မီအထိ သကြားသည် ဇိမ်ခံပစ္စည်းပမာ ဖြစ်နေသည်။
လူချမ်းသာတို့သာ မြည်းနိုင်သည်။
၁၈ ရာစုရောက်သော် ဥရောပ၌ လူတိုင်းက သုံးစားလိုလာသောကြောင့် ဝယ်လိုအားတက်ကာ အားထည့်စိုက်ပျိုးလာကြသည်။
၁၉ ရာစု၌ အရေးပါသုံးကုန်အဖြစ် သတ်မှတ်လာသည်။
သကြားအသုံးမှာလည်း ကော်ဖီထဲ ထည့်သည်မှာသည် ကိတ်မုံ့ ပေါင်မုံ့ ချော့ကလက်တို့အထိပါ ဖြစ်လာသည်။
ရောင်းသူတို့ကလည်း အချောင်း အတုံး အခဲ စသဖြင့် ဝယ်သူအကြိုက် ပုံစံအမျိုးမျိုးဖြင့် ရောင်းလေသည်။
ဈေးကွက်အပြိုင်အဆိုင်များလာသဖြင့် နယ်ချဲ့ထားသော မိုးသမနိုင်ငံကျွန်းမြေတို့၌ လုပ်အားသုံးကာ အထူးစိုက်သည်။
သကြားဖြစ်သည်မှာ ပူနွေးစွတ်စိုသောဥတုမျိုးဖြစ်ရာ နေပူပူ၌ရိတ်ရကြိတ်ရသောအလုပ်မှာ အတော်လူပင်ပန်းသည်။
ထိုသို့လုပ်အားကို ဈေးသက်သက်သာသာနှင့်ရရန် အာဖရိက (အထူးသဖြင့် အနောက်အာဖရိက) မှ လူတို့ကို ကျွန်အဖြစ် ခေါ်သုံးလေသည်။
ထိုကျွန်တို့ကို မြေထဲပင်လယ် ဣန္ဒိယသမုဒ္ဒရာ ပစိဖိတ်ကျွန်းစုများ အရှေ့အာဖရိက တောင်အမေရိက၏မြောက်ဘက်နှင့်အရှေ့ဘက်ပိုင်းများ အရှေ့တောင်အာရှတို့သို့ ပို့ရသည်။
၁၉-၂၀ ရာစု၏ လူမျိုးရောယှက်ခြင်း၏ အကြောင်းရင်းတရပ်မှာ သကြားကြောင့်ဖြစ်လေသည်။
၁၈ ရာစုနှောင်းပိုင်း၌ သကြားထုတ်ခြင်းကို စက်တို့ဖြင့် အစားထိုးလာသည်။
ရေနွေးငွေ့အင်ဂျင်သုံး သကြားစက်ကို ၁၇၆၈ ၌ ဂျမေကာတွင် စတည်သည်။
၎င်းရာစု၌ပင် ဥရောပသားတို့က ကြံအပြင် သကြားရနိုင်သေးသော စိုက်ပျိုးသီးနှံကို ကြံဆကြသည်။
အန္ဒြေးမာဂရော့က ကန်စွန်းဥ၌လည်း ဆူးခြို့မြင့်ကြောင်း တွေ့လေသည်။
သူ့တပည့် ဖရန့်အာ့ချက်က ကန်စွန်းဥကြိတ်စက်ကို စလက်ရှား (ပရက်ရှား) ၌ စတည်သည်။
ကန်စွန်းသကြားဈေးကွက်မှာ မြေထဲပင်လယ်မှသကြားကို ပြင်သစ်တို့မဝယ်နိုင်အောင်လုပ်သော နပိုလီယန်စစ်ပွဲကာလများ၌ တွင်ကျယ်လာသည်။
၂၀၁၀ ခု၌ ကမ္ဘာ့ဈေးကွက်ရှိ သကြားပမာဏ၏ ရာနှုန်း ၂၀ ကို ကန်စွန်းဥမှထုတ်လေသည်။
ယနေ့အခါ ကန်စွန်းကြိတ်စက်ကြီးများမှ တနေ့လျှင် သကြား တန် ၁၅၀၀ ခန့် ထွက်သည်။
၎င်းပမာဏမှာ ယခင်ကဲ့သို့ လုပ်အားသုံးရပါက လူအယောက် ၁၅၀ က ၂၄ နာရီလုပ်ရမည့်အလုပ် ဖြစ်လေသည်။
ကဏ္ဍ:သကြား။
လက်တို့ () သည် ဒိုင်ဆကာရိုက် (disaccharide) ခေါ်သည့် သကြားတစ်မျိုး ဖြစ်သည်။
သကြားတမျိုးပင်ဖြစ်ပြီး ဂလက်တို့နှင့်ဂလူးကို့မှအပိုင်းတချို့ ပေါင်းကာ ဓာတ်တွဲပုံသေနည်း C12H22O11 ဖြစ်လာသည်။
နို့၌ လက်တို့ပမာဏ ၂-၈% ပါဝင်လေသည်။
လက်တို့ဟူသောအမည်ကို လက်တင်ဘာသာအရ နို့ကို လက်တစ် (Lactis) ခေါ်၍ သကြားအဓိပ္ပာယ်ရအောင် -ose နောက်မှ ပေါင်းထည့်လေသည်။
နို့သကြားဟု ယူရန်ရှိသည်။
ဤဓာတ်ပေါင်းသည် ရေတွင်ပျော်နိုင်သော ရေငွေ့မစုပ်သည့် အဖြူရောင်အနှစ်ဖြစ်ပြီး ခပ်ပျော့ပျော့ချိုသည်။
အစားအသောက်လုပ်ငန်းတွင် သုံးသည်။
မြောက်မင်းဒနောင် (; ) သည် ဖိလစ်ပိုင်နိုင်ငံ၏အုပ်ချုပ်မှုနယ်မြေတခုဖြစ်သည်။
နယ်မြေ ၁၀ ဟု သတ်မှတ်ထားသည်။
၎င်းတွင် ဘူကစ်နွန်၊ ကမီကွင်း၊ မိဆာမီသစ်၊ မိဆာမီဟောင်း၊ လနောင်ဒနော့တည်းဟူသော ပြည်နယ် ၅ ခု ပါသည်။
မင်းဒနောင်ကျွန်းမြောက်ဘက် အလယ်ခပ်ကျကျရှိ ကမီကွင်းပြည်နယ်မှ မြို့ ၂ မြို့မှာ လူဦးရေအတော်များသည်။
မြောက်မင်းဒနောင်နယ်မြေအတွက် မြို့တော်မှာ ကာဂယံဒီအိုရိုဖြစ်သည်။
လနောင်ဒနော့မှ နယ်မြေ ၁၂ ဖြစ်သော အလယ်မင်းဒနောင်မှ မြောက်မင်းဒနောင်သို့ ၂၀၀၁ ခု၊ စက်တင်ဘာက စာရင်းရွှေ့ထားခြင်းဖြစ်သည်။
အမည်ရင်းမြစ် လက်ရှိအမည်မှာ ၎င်းတည်ရာ မင်းဒနောင်ကျွန်းကိုမှီး၍ ခေါ်ခြင်းပင်ဖြစ်လေသည်။
ဖိလစ်ပိုင်တော်လှန်ရေးသမားတို့ကို အမေရိကန်တို့ ဦးနှိမ်ပြီးနောက် ဤအမည်ကို ပေးလေသည်။
လွတ်လပ်ပြီးကာလ၌ ဤဒေသ၌ လူမျိုးကြီးဖြစ်သော စီဘွာနိုတို့က အမီဟာနန်နယ်မြေဟု အမည်ပြောင်းရန် အဆိုတင်ဖူးသည်။
အမီဟာနန်မှာ ဆီဘွာနိုဘာသာဖြင့် မြောက်ပိုင်းနယ်ဟု ခေါ်ခြင်းဖြစ်သည်။
ပထဝီဝင် မြောက်မင်းဒနောင်မှာ ကုန်းနယ်နိမိတ်အားဖြင့် ရှိသည်။
နယ်မြေ၏ ၆၀% မှာ သစ်တောမြေဖြစ်သည်။
ပတ်ဝန်းကျင်ရေပြင်၌ ရေထွက်ပစ္စည်းအလွန်ထွက်သည်။
စိုက်ပျိုးရန်ကောင်းပြီး သဘာဝစမ်းတို့ရှိကာ မြေမျက်နှာမြင့်သောကြောင့် နေထိုင်ရသင့်မြတ်လေသည်။
အုပ်ချုပ်ရေးအပိုင်းအခြား ဤနယ်မြေကို ပြည်နယ် ၅ ခုဖြင့် ဖွဲ့ထားသည်။
ဘူကစ်နွန်၊ ကမီကွင်း ကျွန်းစုနယ်၊ မိဆာမီသစ်၊ မိဆာမီဟောင်း၊ လနောင်ဒနော့တို့ ဖြစ်သည်။
ကာဂယံဒီအိုရိုနှင့် အီလဂန်မြို့တို့မှာ လူဦးရေထူထပ်သည်။
သို့ဖြစ်၍ သီးခြား မြူနီစပယ်အစိုးရဖြင့် အုပ်ချုပ်လေသည်။
နယ်မြေ၏မြို့တော်မှာ ကာဂယံဒီအိုရိုဖြစ်သည်။
ကိုးကား ကဏ္ဍ:ဖိလစ်ပိုင်နိုင်ငံ။
အီလိုကော့ (; ; ) သည် ဖိလစ်ပိုင်နိုင်ငံရှိ အုပ်ချုပ်ရေးနယ်မြေတခုဖြစ်ပြီး နယ်မြေ ၁ အဖြစ် သတ်မှတ်ထားသည်။
လူဇွန်ကျွန်း၏အနောက်မြောက်ဘက်တွင်ရှိပြီး အရှေ့ဘက်၌ ကော်ဒယ်လီရာ၊ အရှေ့တောင်နှင့်အရှေ့မြောက်ဘက်၌ ကာဂယံဗေလီ (ကာဂယံတောင်ကြား)၊ တောင်ဘက်၌ အလယ်လူဇွန်နယ်မြေတို့ ရှိသည်။
အနောက်ဘက်၌ တောင်တရုပ်ပင်လယ်မှာ အနားသတ်ဖြစ်သည်။
နယ်မြေကို အီလိုကော့နော့ (အီလိုကော့မြောက်ပိုင်း)၊ အီလိုကော့ဆာ (အီလိုကော့တောင်ပိုင်း)၊ လာယူနီယံနှင့် ပန်ဂါဆီနန်ဟူ၍ ပြည်နယ် ၄ ခုဖြင့် ဖွဲ့ထားသည်။
မြို့တော်မှာ လာယူနီယံပြည်နယ်ရှိ ဆန်ဖာနန်ဒိုမြို့ဖြစ်သည်။
၂၀၀၀ ခုစစ်တမ်းအရ လူဦးရေ၏ ၆၆.၃၆% မှာ အီလိုကနိုဘာသာကို ပြောဆိုကြသည်။
ပန်ဂါဆီနန်စကားပြောသူ ၂၇.၀၅% နှင့် တဂ္ဂလော့စကားပြောသူ ၃.၂၁% ရှိသည်။
နီဗီလီဖာနန်ဒိုဆေးရုံ သည် သီရိလင်္ကာနိုင်ငံတွင် တည်ရှိသည့် ဆေးရုံတစ်ခု ဖြစ်သည်။
၂၀၁၃ ခုနှစ်တွင် တည်ထောင်ခဲ့သည်။
နည်းပညာမြင့်စောင့်ရှောက်သင်ကြားရေး ဆေးရုံတစ်ခု ဖြစ်သည်။
သီရိလင်္ကာရှိ အကြီးဆုံးသော ကိုယ်ပိုင်ဆေးရုံတစ်ခုဖြစ်ကာ ခုတင် ၂၁၀ ဆံ့ကာ လူနာတစ်နေ့လျှင် ၁၀၀၀ ခန့် ဝန်ဆောင်မှုပေးနိုင်သည်။
South Asian Institute of Technology and Medicine (SAITM) ၏ သင်ကြားရေးဆေးရုံလည်း ဖြစ်သည်။
NFH သည် Millennium Drive, off Chandrika Kumaratunga Mawatha, Malabe 10115 တွင် တည်ရှိသည်။
NFH ကို တည်ထောင်ရန် ဥက္ကဋ္ဌဖြစ်သူ ဒေါက်တာဖာနန်ဒိုက စိတ်ကူးရခဲ့ပြီး SAITM ရှိ ဆေးကျောင်းသားများအတွက် ဆေးပညာနှင့်ပတ်သက်သည်များကို သင်ကြားပြသပေးနိုင်ရန် ရည်ရွယ်ခဲ့သည်။
ထို့အပြင် သီရိလင်္ကာနိုင်ငံရှိ ပြည်သူများအား သက်သာသည်ဈေးနှုန်းဖြင့် မြင့်မားသည့်ကျန်းမာရေးစောင့်ရှောက်မှု ပေးနိုင်ရန် ရည်ရွယ်သည်။
ဝန်ဆောင်မှုများ ဆေးရုံတွင် နောက်ဆုံးပေါ် ဝန်ဆောင်မှုများကို ပေးအပ်ထားသည်။
computerized tomography (CT scan), Magnetic Resonance Imaging (MRI), အာထရာဆောင်းစကန်ဖတ်ခြင်း နှင့် အခြားဆေးပညာဓာတ်ခွဲစမ်းသပ်ခြင်း စသည့် ဝန်ဆောင်မှုများကို ဆေးရုံတွင် ရရှိနိုင်သည်။
ဆင်ဟွာသတင်းဌာနသည် တရုတ်ပြည်သူ့သမ္မတနိုင်ငံ၏ အစိုးရပိုင်သတင်းဌာနဖြစ်သည်။
တရုတ်ပြည်၌ အင်အားအကြီးဆုံးသတင်းဌာနဖြစ်ပြီး ကမ္ဘာအနှံ့ရှိ သတင်းကိုယ်စားလှယ်အရေအတွက်အရ အကြီးဆုံးသတင်းဌာနဟု သတ်မှတ်နိုင်သည်။
နိုင်ငံတော်ကောင်စီအောက်၌ ပြည်သူ့နေ့စဉ်ကဲ့သို့ပင် ဝန်ကြီးဌာနတခုမျှ ဖွဲ့စည်းပုံကြီးသော အဖွဲ့အစည်းဖြစ်သည်။
ဌာနအကြီးအကဲမှာ တရုတ်ကွန်မြူနစ်ပါတီ၏ ဗဟိုကော်မတီဝင်ဖြစ်သည်။
ဖွဲ့စည်းပုံ ဆင်ဟွာသည် မြန်မာ အပါအဝင် နိုင်ငံခြားအဖွဲ့ခွဲ ၁၇၀ ကျော်၊ ပြည်တွင်းအဖွဲ့ခွဲ ၃၁ ခုဖြင့် လည်ပတ်နေသည်။
တရုတ်နိုင်ငံ၏ ပြည်နယ်တိုင်း၊ ဒေသတိုင်းအတွက် အဖွဲ့ခွဲတခုစီရှိပြီး တရုတ်စစ်တပ်အတွက်လည်း အဖွဲ့ခွဲတခုရှိသည်။
တရုတ်ကွန်မြူနစ်ပါတီ၊ ဗဟိုအစိုးရတို့နှင့် ဆက်နွယ်သောသတင်းကို အဓိကထုတ်ပြန်သောမီဒီယာဖြစ်ပြီး ရုံးချုပ်မှာ ဗဟိုအစိုးရရုံးထိုင်သော ဘေဂျင်းမြို့၌ပင် ဖြစ်သည်။
တရုတ်ကွန်မြူနစ်ပါတီ၏ အာဘော်များ နှင့် ကွန်မြူနစ်ပါတီအား ဝေဖန်သည့် လူ၊ အဖွဲ့အစည်းတို့ကို မီဒီယာသုံးကာ တိုက်ခိုက်လေ့ရှိသောကြောင့် ဝေဖန်မှုခံရသော သတင်းဌာန တစ်ခုလည်း ဖြစ်သည်။
သတင်းဌာနဖြစ်သည့်နည်းတူ ထုတ်ဝေရေးဌာနလည်းဖြစ်သည်။
သတင်းစာ ၂၀ ကျော်၊ မဂ္ဂဇင်း တဒါဇင်ခန့်ကို ဘာသာစကားအမျိုးမျိုးဖြင့် ထုတ်ဝေနေသည်။
ပညာရှင်တို့က ဆင်ဟွာသည် ကွန်မြူနစ်ပါတီကောင်းကြောင်းကို လူတိုင်းသိစေချင်ရန် ရည်ရွယ်သည်ဟု ယူဆမှတ်ချက်ပြုလေသည်။
ကိုးကား ကဏ္ဍ:တရုတ်နိုင်ငံရှိ မီဒီယာ။
အရှေ့ဝိစာရသည် ဖိလစ်ပိုင်နိုင်ငံ၏ အုပ်ချုပ်ရေးနယ်မြေတခုဖြစ်ပြီး နယ်မြေ ၈ အဖြစ် သတ်မှတ်ထားသည်။
ဆမာ၊ လေတီ၊ ဘီလီရန်ဟူသော ကျွန်းစုများဖြင့် ဖွဲ့ထားသည်။
ပြည်နယ် ၆ ခု၊ ကိုယ်ပိုင်အုပ်ချုပ်သောမြို့ ၁ ခု၊ မြို့ကြီး ၁ ခုရှိသည်။
ပြည်နယ်များမှာ ဘီလီရန်၊ လေတီ၊ တောင်လေတီ၊ ဆမာ၊ မြောက်ဆမာ၊ အရှေ့ဆမာ၊ အော်မော့နှင့် တာကလိုဘန်တို့ဖြစ်သည်။
တာကလိုဘန်မြို့မှာ ရန်ကုန်ကဲ့သို့ တပြည်နယ်လုံး တမြို့ဖြစ်နေသောမြို့ ဖြစ်သည်။
၎င်းသည်ပင် အရှေ့ဝိစာရအတွက် မြို့တော်ဖြစ်သည်။
ဝိစာရကျွန်းစု၏ အရှေ့ဘက်မှကျွန်းများဖြင့် သတ်မှတ်သောကြောင့် အရှေ့ဝိစာရ ခေါ်ခြင်းဖြစ်သည်။
အရှေ့ဘက်၌ ဖိလစ်ပိုင်ပင်လယ်ရှိသည်။
နယ်မြေ၏အထင်ကရနေရာမှာ ဆန်ဂျူယန္နီကိုတံတားဖြစ်ပြီး ဆမာပြည်နယ်နှင့် လေတီပြည်နယ်ကို ဆက်ထားသည်။
အရှေ့ဝိစာရတွင် ၂၀၁၅ ခုစာရင်းအရ လူဦးရေ ၄၄၄၀၁၅၀ ယောက်ရှိသည်။
ဝိစာရကျွန်းစုနယ်မြေတို့တွင် လူနေအနည်းဆုံးဖြစ်သည်။
ကဏ္ဍ:ဖိလစ်ပိုင်နိုင်ငံ၏ ဒေသများ။
အော့ဒဗဒိတံတား သည် သီရိလင်္ကာနိုင်ငံ၊ အော့ဒမဗဒိမြို့တွင် တည်ရှိသည့် တံတားတစ်ခု ဖြစ်သည်။
အရှည် ၂၅၀ မီတာရှိသည်။
ဘတ်တိကလိုအာမြို့၌ Valaichchenai ပင်လယ်ကွေ့ ကို ဖြတ်သန်းဖောက်လုပ်ထားသည်။
တံတားသည် A15 ဘတ်တိကလိုအာ - ထရင်ကကွန်မလီး လမ်းမကြီး၏ အစိတ်အပိုင်းတစ်ခု အဖြစ် တည်ရှိသည်။
တံတားနှစ်စင်းပါဝင်ဖွဲ့စည်းထားသည်။
ဗြိတိသျှသီရိလင်္ကာခေတ်က တံတားသည် ရထားလမ်းတံတားအဖြစ် အသုံးပြုခဲ့ပြီး၊ အသစ်တည်ဆောက်ထားသည့် လမ်းကြောင်းနှစ်ခုပါဝင်သည်။
တံတားအသစ်သည် ၂၅၀ မီတာ (၈၂၀ ပေ) ရှည်ပြီး ၁၀.၅ မီတာ (၃၄ ပေ) ကျယ်သည်။
ဤတံတားသစ်ကို စပိန်အစိုးရနှင့် ကမ္ဘာ့ဘဏ်တို့၏ ငွေကြေးကူညီမှုဖြင့် တည်ဆောက်ထားသည်။
Inside of bridge ကိုးကား ကဏ္ဍ:သီရိလင်္ကာနိုင်ငံရှိ တံတားများ။
သီရိလင်္ကာသမုဒ္ဒရာတက္ကသိုလ် သည် ၂၀၁၄ ခုနှစ်တွင် တည်ထောင်ခဲ့ပြီး သီရိလင်္ကာပါလီမန်၏ ဥပဒေဖြင့် တည်ဆောက်ခဲ့သည်။
၎င်းကို ယခင်က ငါးဖမ်းလုပ်ငန်းနှင့် ရေကြောင်းအင်ဂျင်နီယာအင်စတီကျုဟု ယခင်က ခေါ်ခဲ့ကြသည်။
တက္ကသိုလ်၏ ရည်မှန်းချက်မှာ ငါးဖမ်းလုပ်ငန်း၊ ရေးကြောင်းနှင့် ပင်လယ်ရေကြောင်းအင်ဂျင်နီယာ စသည့်အသက်မွေးဝမ်ကြောင်းနှင့် ပညာရေးလုပ်ငန်းများကို သင်ကြားပေးရန် ဖြစ်သည်။
သီရိလင်္ကာနိုင်ငံ၏ ငါးဖမ်းလုပ်ငန်း လိုအပ်ချက်များကို ဖြည့်ဆည်းပေးရန် ဖြစ်သည်။
တက္ကသိုလ်သည် ကိုလံဘိုမြို့၊ ခရိုးကျွန်း၊ မတ်တကုလိယ၊ ကိုလံဘို ၁၅ တွင် တည်ရှိသည်။
ခရိုးကျွန်းရှိ အဓိကပရဝုဏ်တွင် ဒေသဆိုင်ရာစင်တာခုနစ်ခု တည်ရှိသည်။